Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 11.06.2013

Návrh

na schválenie prípadu osobitného zreteľa týkajúceho sa prenájmu nebytového priestoru v bytovom dome Račianska 87 v Bratislave 

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ						       2. Dôvodovú správu
                                                                                	       3. LV č. 2902 - čiastočný
							       4. Situácia

							       

							       

Spracovateľ:						       Stanovisko právnej skupiny:
Mgr. Marianna Moravcová Tomčíková	- nie je potrebné
poverená zastupovaním 
vedúceho oddelenia PPaSM

Na rokovanie prizvať:
Spracovateľa

jún 2013

					Návrh uznesenia

Miestne zastupiteľstvo Mestskej časti Bratislava - Nové Mesto

schvaľuje

prenájom nebytového priestoru č. 12-902, o celkovej výmere podlahovej plochy              144,77 m2, nachádzajúci sa na prízemí bytového domu na ul. Račianska č. 87, súpisné číslo 1528 postaveného na pozemkoch registra „C“ KN č. 12160, 12163 a 12168, Správou katastra pre hl. mesto SR Bratislavu vedeného pre k. ú. Nové Mesto na LV č. 2902, nájomcovi Thanh Nga Le Thi s miestom podnikania Černockého 8056/4, 831 53 Bratislava, ako prípad hodný osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov z dôvodu, že predmetný nebytový priestor je nepretržite od roku 2011 užívaný ako predajňa domácich potrieb, ktorá poskytuje obyvateľom danej lokality svoje služby, pričom obyvatelia sú s jej existenciou stotožnení a jej existenciu hodnotia kladne, pričom mestská časť nevkladá do údržby nebytového priestoru žiadne vlastné finančné prostriedky, 

za nájomné vo výške 67,00 €/m²/rok.

- s pripomienkami

- bez pripomienok

DÔVODOVÁ  SPRÁVA

Predmet nájmu: 	nebytový priestor č. 12-902 o výmere podlahovej plochy         144,77 m2, nachádzajúci sa na prízemí bytového domu na              ul. Račianska č. 87, súpisné číslo 1528 postaveného na pozemkoch registra „C“ KN č. 12160, 12163 a 12168, Správou katastra pre hl. mesto SR Bratislavu vedeného pre k. ú. Nové Mesto na LV č. 2902.

Doba nájmu:	nájom navrhujeme uzavrieť na dobu neurčitú, s možnosťou výpovede aj bez udania dôvodu s trojmesačnou výpovednou lehotou, čo prenajímateľovi umožňuje ukončiť nájomnú zmluvu výpoveďou bez udania dôvodu. V prípade uzavretia nájomnej zmluvy na dobu určitú, je prenajímateľ viazaný výpovednými dôvodmi uvedenými v ustanovenia § 9 zákona č. 116/1990 Zb. o nájme a podnájme nebytových priestorov v znení neskorších predpisov

Výška nájomného:	pôvodná výška nájomného 66,00 EUR/m2/rok
	navrhovaná výška nájomného 67,00 EUR/m2/rok

Celkom nájomné:	9 699,59 EUR/rok

Zálohové platby za služby spojené s nájmom:	322,00 EUR/mesačne

Skutkový stav:	

Uvedený nebytový priestor je využívaný ako predajňa domácich potrieb od roku 2011. Terajší nájomca pani Nhung Do Thi (štátna príslušnosť – Vietnamská socialistická republika) sa stala nájomcom na základe NZ č. 81/2011 zo dňa 11.05.2011. V súčasnej dobe nájomca požiadal o ukončenie predmetnej NZ ku dňu 15.06.2013. Z dôvodu hodného osobitného zreteľa, ktorým je zachovanie predajne domácich potrieb v danej lokalite, s ktorou sú obyvatelia spokojní, na jej služby sú zvyknutí, navrhujeme uzavrieť s pani Thanh Nga Le Thi novú nájomnú zmluvu s dobou nájmu na neurčito a s možnosťou výpovede aj bez udania dôvodu, pričom výpovednú lehotu navrhujeme trojmesačnú, pričom výšku nájmu navrhujeme v sume 67,00 €/1m2/ročne.

	Podľa § 9a ods. 9 zákona č. 138/1991 Zb. o majetku obcí v platnom znení platí, že: „Ak tento alebo osobitný predpis neustanovuje inak, ustanovenia odsekov 1 až 3 a 5 až 7 je obec povinná primerane použiť aj pri prenechávaní majetku obce do nájmu, a to najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci okrem
 
a) hnuteľnej veci vo vlastníctve obce, ktorej zostatková cena je nižšia ako 3 500 eur,
 
b) nájmu majetku obce, ktorého trvanie s tým istým nájomcom neprekročí desať dní v kalendárnom mesiaci,
 
c) pri nájmoch majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený; zámer prenajať majetok týmto spôsobom je obec povinná zverejniť najmenej 15 dní pred schvaľovaním nájmu obecným zastupiteľstvom na svojej úradnej tabuli a na svojej internetovej stránke, ak ju má obec zriadenú, pričom tento zámer musí byť zverejnený počas celej tejto doby“.

Ustanovenie § 9a ods. 9 písm. c) zákona o majetku obcí umožňuje obciam reagovať na špecifické situácie v súvislosti s prenechávaním majetku do nájmu a v týchto odôvodnených prípadoch nemusí obec postupovať podľa § 9a odseku 1 až 3 zákona o majetku obcí a v odôvodnených prípadoch nemusí vyžadovať ani trhové nájomné. Prípady hodné osobitného zreteľa zákon nekonkretizuje, je v pôsobnosti obecného zastupiteľstva rozhodnúť trojpätinovou väčšinou prítomných poslancov, v ktorých prípadoch uplatní tento postup. 

	Skutočnosť, že obec prenechala svoj majetok do nájmu podľa § 9a ods. 9 písm. c) zákona č. 138/1991 Zb. o majetku obcí v platnom znení, je potrebné uviesť v uznesení obecného zastupiteľstva.